Sveinung Golimo

Sveinung Andreas Golimo (født 1975) er en norsk filmprodusent.

Han har blant annet utdannelse fra Den norske filmskolen, og er tilknyttet produksjonsselskapet Filmkameratene AS, og blant hans produksjoner er Hormoner og andre demoner fra 2001, Kvinnen i mitt liv fra 2003, 37 og et halvt fra 2005, Elias og kongeskipet fra 2005 TV-serie og film fra 2007, Izzat fra 2005 og Max Manus fra 2008. Sammen med John M. Jacobsen vant han fagprisen under Gullruten 2007 for Den lille redningsskøyta Elias. Han vant Kanonprisen 2008 for Max Manus og Kanonprisen 2010 for Trolljegeren, begge i klassen beste produsent og sammen med John M. Jacobsen. Han var også nominert i samme klasse og sammen med Jacobsen under Kanonprisen 2007 for Elias og kongeskipet og Kanonprisen 2014 for Børning.

Golimo var i årene 2008-2012 styreleder i Produsentforeningen.

Referanser

 Eksterne lenker 
 «Gjorde stas på filmskaper», Levangeravisa 25. oktober 2005


Kategori:Norske filmprodusenter
Kategori:Vinnere av Kanonprisen
Kategori:Personer fra Levanger kommune
Kategori:Vinnere av Gullrutens fagpris